Nyhetsklipp 14.06.2013	

Smått er godt		Stavanger Aftenblad	14.06.2013	

Kirkene heier på partikåring		Vårt Land	14.06.2013	

Grønn sak		Dagsavisen	14.06.2013	

	
Smått er godt	
Stavanger Aftenblad. Publisert på trykk 14.06.2013. Seksjon: Leder. . 	

Klimavalg 2013, ein allianse av over 70 organisasjonar, har vurdert klimapolitikken til dei politiske partia. For den som har følgt med i klimadebatten, er det ikkje overraskande at dei små partia kjem på topp.

Miljøpartiet Dei Grøne får beste karakter - det skulle nesten berre mangla - tett følgt av Venstre og SV.

Dei tre største partia, Ap, Høgre og Frp, gjer det dårlegast. Litt av forklaringa, i alle fall for Ap og Høgre sin del, er at dei som store styringsparti må ta omsyn til mange ulike interesser. Men dette kan også bli ei orsaking for manglande vilje og handlekraft i klimapolitikken. Då trengst det andre parti som kan vera pådrivarar.

Derfor er det illevarslande at meiningsmålingane varslar eit Storting som er meir dominert av dei tre store partia enn på lenge.

For klimaet vil det vera eit dårleg valutfall. På dette området stemmer me heller i med Gunnar Roalkvam og Stavangerensemblet: Smått er godt!

	
Kirkene heier på partikåring	
Vårt Land. Publisert på trykk 14.06.2013. 
Jan Arild Holbek jan.arild.holbek@vl.no 22 310 439. Side: 16. 
Artikkeltype: news. 
Del: 1. 	

Kirkeledere støtter kåringen av politiske klimahelter og -skurker, men nekter for at de selv forteller velgerne hvem de skal stemme på.

I går offentliggjorde kampanjen Klimavalg 2013 sin karakterbok over partienes klimapolitikk. Den norske kirke og mer enn 30 kirkelige aktører har sluttet seg til kampanjen. Kirkelige representanter avviser imidlertid bestemt at de med det gir sine medlemmer konkrete råd om hvem de bør stemme på.

- Den enkelte velger må gjøre det valget selv, sier Hans Jürgen Schorre til Vårt Land.

Han er seniorrådgiver i Kirke- rådets seksjon for diakoni og samfunn, koordinator for Kirkelig nettverk for miljø, forbruk og rettferd og styremedlem i Klimavalg 2013.

- Ikke overraskende. I går morges våknet kirke- og organisasjonslederne til nyhetsinnslag i NRK og førstesideoppslag i Vårt Land om at Fram- tiden i våre hender på oppdrag fra Klimavalg 2013 hadde evaluert og gitt karakter for de ulike partienes klimapolitikk.

Miljøpartiet de Grønne fikk en strøken 6-er, mens Venstre og SV måtte nøye seg med et minustegn etter toppkarakteren. På bunnen av rangeringen kom Fremskrittspartiet, Høyre og Arbeiderpartiet. Karakterboken fikk ikke kristenlederne til å hoppe i stolen.

- Resultatet kom jo ikke direkte overraskende, bemerker Anne Lise Søvde, daglig leder Norme - paraplyorganisasjonen Norsk råd for misjon og evangelisering.

- Nei, dette var vi orientert om i forkant, presiserer Elin Finnseth Sæverås, ansatt i Norges Kristne Råd som prosjektleder for Global Info.

Stem 'grønt'. Nesten halvparten av de 70 organisasjonene som har sluttet seg til Klimavalg 2013, er kirkesamfunn og kristne organisasjoner. Så godt som hele bredden av kristne aktører står dermed bak kravet om «En mer ansvarlig norsk klimapolitikk.»

Kirkemøtet, Den norske kirkes øverste organ, vedtok i april en oppfordring til «alle kirkens medlemmer om å la hensynet til en forsvarlig klimapolitikk og arbeid for global rettferdighet få betydelig vekt ved de politiske valg».

Den norske kirkes informasjonsavdeling presenterte dette som en oppfordring til kirkemedlemmene om å stemme «grønt» ved årets stortingsvalg, men både på møtet og i etterkant har kirkeledere vært opptatt av å understreke at de ikke har anbefalt folk å stemme på bestemte partier.

- Nyttig.I går morges konkluderte imidlertid daglig leder i Framtiden i våre hender, Arild Hermstad, med hvilke partier folk ikke bør stemme på:

- Det er viktig at vi er klare overfor velgerne. Vi er nødt til å fortelle at verken Høyre, Arbeiderpartiet eller Frp har en ansvarlig klimapolitikk, advarte Hermstad.

- Hvordan skal Klimavalg 2013 sin rangering av partiene leses i lys av kirkeledernes avgrensning mot partipolitikk, hans Jürgen Schorre i Kirkerådet?

- Evalueringen er nyttig, men det er ikke kirkens sak verken å anbefale eller å advare folk mot å stemme på bestemte partier.

- Forstår du at evalueringen, som er foretatt på bestilling fra Klimavalg 2013, kan tolkes som en anbefaling og fraråding av bestemte partier fra Den norske kirkes side?

- Jeg forstår at noen tenker slik, men jeg kan ikke se at dette er å gå for langt. Klima- og miljøproblemene er blant de største utfordringene vi står overfor i dag. Hvis ikke kirkene skulle engasjere seg på dette området, må de holde kjeft om alt mulig, svarer Schorre.

Mot yttergrensen. Elin F. Sæve- rås, prosjektleder for Global Info i regi av paraplyorganisasjonen Norges Kristne Råd, mener at det går en grense for kirkelig engasjement opp mot partipolitikk. Hun mener at den foretatte partievalueringen om klimapolitikk er innenfor, men at den nærmer seg en slik yttergrense.

- Klimavalg 2013 er en bred kampanje som har samlet seg om seks klimakrav til politikerne. Vi vil utfordre alle partiene til å ta klimautfordringene på alvor, understreker Sæverås.

	
Grønn sak	
KOMMENTAR	
Dagsavisen. Publisert på trykk 14.06.2013. 
HEGE ULSTEIN Kommentator i Dagsavisen. - hege.ulstein@dagsavisen.no. Seksjon: SAMFUNN. 
Side: 7. 
Del: 1. 	

KLIMA: Klimasaken er vår tids viktigste politiske spørsmål. Men er den viktig nok for den norske valgkampen?
I går la organisasjonen Framtiden i våre hender fram en karakterbok der ni norske partier vurderes på en klimaskala fra én til seks. Miljøpartiet de Grønne, Venstre og SV er de heiteste partiene ifølge målingen, mens Ap, Høyre og Frp møtes med en kald skulder. Partiene er vurdert ut fra hvor godt programmene stemmer overens med kravene til Klimavalg 2013, en bred allianse som ønsker at høstens valg skal dreie seg om nettopp denne saken.

Høyres miljøpolitiske talsmann,

Nikolai Astrup, var til stede under framleggelsen. Han var rasende. Høyre får 3- og kåres som nest verst. Bare Frp gjør det dårligere med 2-. Arbeiderpartiet får en treer. Astrups poeng var at partiene bør måles på det de har fått til av praktisk politikk, ikke på hva de lover for neste periode. Men hvis dét skal være styrende for stemmegivningen, blir neste spørsmål hvorfor partiene i det hele tatt lager partiprogrammer.

Det meste tyder likevel på at både Høyre, Ap og Frp kan ta de svake karakterene med stor ro. Valgundersøkelsen fra 2009 er ikke hyggelig lesning for alle som mener at klimaspørsmålet er avgjørende. For fire år siden mente hver femte velger nettopp det og oppga miljø som en av de viktigste sakene. Velgerne var også enige om at to partier - Venstre og SV - var de klart beste miljøpartiene. Likevel fikk de bare ti prosent av stemmene til sammen. I konkurranse med andre saker nådde ikke klimaet opp.

I årets valgkamp vil slaget om regjeringsmakt og konflikten mellom Høyre og Ap dominere. De to store har en ganske lik klimapolitikk. Begge regjeringsalternativene har sine grønne minipartier, men de får som regel liten innflytelse. Risikoen er stor for at vi får en reprise på 2009, da Venstre og SV kranglet med hverandre om hvem av dem som er minst maktesløse, i stedet for at de store partiene ble utfordret.

Hvis aksjonen Klimavalg 2013 skal lykkes, må klimaspørsmålet løftes. Det er uinteressant for det store grosset av velgerne så lenge det framstår som en motkulturell miljøsak. Det må diskuteres som det det er: Et viktig politisk spørsmål som har store, realøkonomiske konsekvenser - og muligheter - for det Norge vi skal skape når petroalderen snart er over.

© Dagsavisen